CELEX: 22009D0148
Language: lv
Date: 2009-12-04 00:00:00
Title: EEZ Apvienotās Komitejas Lēmums Nr. 148/2009 ( 2009. gada 4. decembris ), ar ko groza EEZ līguma XX pielikumu (Vide)

11.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 62/47
            
         EEZ APVIENOTĀS KOMITEJAS LĒMUMS
   Nr. 148/2009
   (2009. gada 4. decembris),
   ar ko groza EEZ līguma XX pielikumu (Vide)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XX pielikums ir grozīts ar EEZ Apvienotās komitejas 2009. gada 25. septembra Lēmumu Nr. 101/2009 (1).
            
         
               (2)
            
            
               Līgumā jāiekļauj Komisijas 2008. gada 17. decembra Lēmums 2009/73/EK par Lēmuma 2007/589/EK grozījumiem attiecībā uz pamatnostādņu iekļaušanu par slāpekļa monoksīda emisiju monitoringu un ziņošanu par tām (2).
            
         
               (3)
            
            
               Līgumā jāiekļauj Komisijas 2009. gada 16. aprīļa Lēmums 2009/339/EK par Lēmuma 2007/589/EK grozījumiem attiecībā uz pamatnostādņu iekļaušanu par aviācijas darbību rezultātā radīto emisiju un tonnkilometru datu monitoringu un ziņošanu par tiem (3).
            
         
               (4)
            
            
               Uzraudzības plāni, ko gaisa kuģu operatori iesniedz EBTA valstu kompetentajām iestādēm un ko šīs iestādes apstiprina saskaņā ar Lēmuma 2009/339/EK prasībām, tiks uzskatīti par apstiprinātiem saskaņā ar noteikumiem, kas iekļauti Lēmuma 2009/339/EK XIV pielikuma 6. iedaļā un XV pielikuma 3. iedaļā, un tie tiek atzīti ES ETS, īstenojot aviācijas darbības.
            
         
               (5)
            
            
               Lēmuma 2009/339/EK iekļaušana pirms Direktīvas 2008/101/EK iekļaušanas neietekmē līdzīgas iekļaušanas procedūras nākotnē, tāpat tā neietekmē sarunas saistībā ar Direktīvas 2008/101/EK pielāgojumiem,
            
         IR NOLĒMUSI ŠĀDI.
   1. pants
   Līguma XX pielikuma 21.am punktam (Komisijas Lēmums 2007/589/EK) pievieno šādu tekstu:
   “, kurā grozījumi izdarīti ar:
   
               —
            
            
               
                  32009 D 0073: Komisijas 2008. gada 17. decembra Lēmumu 2009/73/EK (OV L 24, 28.1.2009., 18. lpp.),
            
         
               —
            
            
               
                  32009 D 0339: Komisijas 2009. gada 16. aprīļa Lēmumu 2009/339/EK (OV L 103, 23.4.2009., 10. lpp.).”
            
         2. pants
   Lēmumu 2009/73/EK un 2009/339/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2009. gada 5. decembrī vai nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (4) atkarībā no tā, kurš datums ir vēlāk.
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 4. decembrī
      
         
            EEZ Apvienotās komitejas vārdā –
         
            priekšsēdētāja
         
         Oda Helen SLETNES
      
   
   
      (1)  OV L 304, 19.11.2009., 18. lpp.
   
      (2)  OV L 24, 28.1.2009., 18. lpp.
   
      (3)  OV L 103, 23.4.2009., 10. lpp.
   
      (4)  Konstitucionālās prasības nav norādītas.